Diari Oficial de la Generalitat Valenciana


Sumari del DOGV 8859, del 17-07-2020 (2020/5656)

RESOLUCIÓ de 9 de juliol de 2020, de la Conselleria de Política Territorial, Obres Públiques i Mobilitat, per la qual s'aprova l'actualització del projecte de servei públic de transport CV-004, l'Alcora-Castelló de la Plana.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8859

Data del DOGV
:   17-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5656


Data del document
:   09-07-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * política de transports

RESOLUCIÓ de 9 de juliol de 2020, de la Conselleria de Política Territorial, Obres Públiques i Mobilitat, per la qual s'aprova l'actualització del projecte de servei públic de transport CV-004, l'Alcora-Castelló de la Plana. [2020/5656]  
Mitjançant la Resolució de 12 de març de 2018, la Direcció General d'Obres Públiques, Transport i Mobilitat, en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), va aprovar inicialment el projecte de servei públic de transport CV-004, l'Alcora-Castelló de la Plana, que va ser sotmés a informació pública (anunci DOGV núm. 8264, de 29.03.2018) de conformitat amb el que es disposa en l'article 26 de la Llei 6/2011, d'1 d'abril, de mobilitat de la Comunitat Valenciana.  
Analitzades les al·legacions, i en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), el director general d'Obres Públiques, Transport i Mobilitat va dictar una resolució de 27 de febrer de 2019 (DOGV 8500, 06.03.2019), per la qual s'eleva a definitiva l'aprovació del projecte de servei públic de transport CV-004, l'Alcora-Castelló de la Plana, de gener de 2019.  
Considerant el temps transcorregut des de la redacció i aprovació del projecte de servei públic CV-004, l'Alcora-Castelló de la Plana, de gener 2019, es justifica la procedència de l'actualització del valor estimat. Per a aquesta actualització, sense alterar la definició dels serveis previstos, es procedeix a considerar en l'estructura de costos del servei les últimes dades publicades per l'Observatori de Costes del Transport de Viatgers en Autocar del Ministeri de Transports, Mobilitat i Agenda Urbana i pel Ministeri de Transició Ecològica i Repte Demogràfic, i també els increments salarials segons els convenis sectorials provincials.  
Considerant que, de conformitat amb el que es disposa en l'article 109 de la Llei 39/2015, d'1 d'octubre, del procediment administratiu comú de les administracions públiques, «[...] les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes», pertoca també realitzar la correcció dels detectats en el projecte de servei públic CV-004, l'Alcora-Castelló de la Plana, de gener de 2019.  
En virtut del que antecedeix i del que es disposa en l'article 134 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en relació amb l'article 28 de la Llei 5/1983, de 30 de desembre, del Consell, resolc:  
  
Primer  
Aprovar l'actualització del projecte definitiu de servei públic de transport CV-004, l'Alcora-Castelló de la Plana, redactat en maig de 2020.  
  
Segon  
Publicar aquesta resolució en el Diari Oficial de la Generalitat Valenciana. El projecte definitiu actualitzat estarà disponible en la pàgina web de la Conselleria de Política Territorial, Obres Públiques i Mobilitat, en l'enllaç següent:  
http://politicaterritorial.gva.es/va/web/transportes/projectes-definitius-de-servei-public-de-transports-de-viatgers-amb-autobus  
  
Contra aquesta resolució, que posa fi a la via administrativa, es podrà interposar un recurs potestatiu de reposició davant del conseller de Política Territorial, Obres Públiques i Mobilitat en el termini d'un mes comptat des de l'endemà de la publicació, d'acord amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptat des de l'endemà de la publicació, de conformitat amb el que s'estableix en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via d'impugnació que s'estime convenient.  
  
València, 9 de juliol de 2020.- El conseller de Política Territorial, Obres Públiques i Mobilitat, p. d. (apartat 9.4 de la Resolució de 23.07.2019, del conseller, DOGV de 26.07.2019), la directora general d'Obres Públiques, Transports i Mobilitat Sostenible: Roser Obrer Marco.